Dyantyi aangewys as beste nuweling in toetsrugby | Maroela Media
Dyantyi aangewys as beste nuweling in toetsrugby
Aphiwe Dyantyi – sy vreugde na sy eerste toetsdrie is duidelik. (Foto GB Jordaan)
Aphiwe Dyantyi het Sondagaand die eerste Springbok geword wat deur Wêreldrugby as deurbreek-speler van die jaar aangewys is, toe hy vir sy vertonings in sy eerste seisoen as toetsspeler vereer is.
Dyantyi, wat in 13 van die Bokke se 14 toetse gespeel het, het in sy eerste toets teen Engeland 'n drie gedruk en was ses keer in sy eerste agt toetse oor die doellyn.
Hy het twee keer, teen die All Blacks in Wellington en teen Argentinië, twee drieë in 'n toets gedruk.
Die speler van die jaar was Ierland se losskakel Johnny Sexton. Die Iere, wat vanjaar net een keer (teen die Wallabies in Junie) verloor het en die All Blacks tien dae gelede in Dublin geklop het, is as span van die jaar aangewys.
Hulle afrigter, Joe Schmidt, is die afrigter van die jaar, 'n toekenning waarvoor Rassie Erasmus ook benoem was.
Die Springbokke was ook as span van die jaar benoem.
Daar was twee Suid-Afrikaners in die vyftal waaruit Sexton as die seisoen se beste speler gekies is. Malcolm Marx en Faf de Klerk.
Die ander benoemdes was die twee All Blacks, Beauden Barrett, wat die vorige twee jaar die speler van die jaar was, en die jong vleuel Rieko Ioane. Hy was verlede jaar se jong deurbreek-speler van die jaar.
Die voormalige naelloper, Perry Baker van die VSA, is aangewys as die sewesspeler van die jaar.
Schalk Brits kry uiteindelik speeltyd onder Rassie
Ierland is as die span van die jaar aangekondig en nie die Springbokke nie ?
Wat, was Rassie benoem as afrigter van die jaar? Genade, nou het ek al alles gehoor. ROFLAO
Angus Gardener as skeidsregter van die jaar. Ek hoop die aankondiger by die seremonie weier om die toekenning te oorhandig.
Net jammer Diyanti sal nie veel kanse kry om homself ten toon te stel onder Erasmus nie. Solank as wat Erasmus daar is sal DeAllende daar wees en solank as wat hy daar is sal geen vleuel n bal uit n agterlyn beweging kry nie. Kyk mooi, selfs doe Baabaas gaan Saterdag stampkar rugby speel!